ДА СЕ ЗАПОЗНАЕМ С БУКВАРА И ЧИТАНКАТА

Героите са 2 артистични деца от 5 клас с коронки или емблеми на Буквар и Читанка.

/В даден момент от тържеството на вратата се чука и влизат Буквара и Читанката./

БУКВАР:Здравейте, мили деца! Честит Първи учебен ден! Спрях се пред вратата ви и чух как хубаво рецитирахте, пяхте, отговаряхте на въпроси. НОООО…забравихте един !

Знаете ли коя е най-важната книжка за всеки първолак? /изчаква възможни отговори./

А-ХАААА! Аз, разбира се, Букварът! Наричат ме така, защото съм пазител на всичките букви. На моите пъстри страници те живеят. Когато всички ги изучите,ще ви разказват интересни случки и даже с вас ще пеят. Колко ли са те на брой?/изчаква/ Да, 30 от А до Я, а с тях откривате света.

Не бойте се, ще ги изучите и много радост ще получите. Обещавам да съм с вас и да помагам всеки час.

Едно ви моля, да сте упорити! И нека заедно сега да кажем Клетва към Буквара. Тя известна е на всички и днес навсякъде децата я изричат. Повтаряйте след мен!

ИМАМ НОВИЧКО БУКВАРЧЕ-

МОЕ МИЛИЧКО ДРУГАРЧЕ.

ЩЕ ГО ПАЗЯ И ЧЕТА,

ЗДРАВ И УМЕН ДА РАСТА.

/след всеки ред спира и изчаква децата да повторят/

БРАВО НА ВАС!

ЧИТАНКАТА: Хей,малко братче, май се поувлече!

Май дългичко за себе си говориш вече.

Сега послушай мене, че съм по-голяма.

Сестра съм ти, ала и умна дама.

Читанка пъстра се наричам

и много много книжките обичам.

Деца, когато свършите буквара, при вас ще дойда аз.

Знам приказки и стихове,гатанки интересни.

 В мен има смешки,залъгалки , текстове на песни.

 Ще обикаляме където искаме ний по света,

ще търсим прислючения, игри и чудеса.

ДВАМАТА ЗАЕДНО:Доволни сме, че с вас се запознахме.

До скоро виждане във първия ви час.

Отиваме си, но за малко,

 и пак ще бъдем с вас.

 Довижданееее!/излизат/